《拟古十九首 其十五 生年不满百》
明代·姚光虞

人生七十稀，而况年至百。所贵能达生，徒忧亦何益。

诞者求神仙，愚者爱金帛。不如且置酒，长筵日招客。

百年如隙驹，岁月良可惜。

作者简介：姚光虞，字继如。南海人。明世宗嘉靖三十四年（一五五五）举人。历仕十九年，官至庆远知府。尝从黄佐学，工词翰。著有《玉台》、《蓟门》、《西游》诸稿。清温汝能《粤东诗海》卷二八、清道光《广东通志》卷二八二等有传。